|  |
| --- |
| **SLOVENŠČINA, 8. b**  **25. 3. 2020, 85. ura**  **Snov: Anton Aškerc: Kronanje v Zagrebu** |
| UVOD  Dragi učenec, učenka, dober dan.  Najprej hvala vsem, ki ste posredovali odgovore na moja vprašanja glede dela na daljavo. Tisti, ki tega še niste storili, pa naknadno naredite.  Nekaj vas jih je tudi že poslalo sestavljena besedila Kmečka hiša pripoveduje, ostali imate časa za to še do petka.  Danes pa nas čaka novo besedilo. |
| **1. NALOGA**  **Pomisli, kaj že veš o kmečkih uporih, Matiji Gubcu, stari pravdi. Ste se o tem že pogovarjali pri zgodovini?** |
| **2. NALOGA**  **Skopiraj in na spletu odpri spodnjo povezavo. Poslušaj krajši posnetek, v katerem ti predstavim zgodovinsko ozadje v enem izmed kmečkih uporov. Tako boš lažje razumel/-a novo pesem. No, pa še moj glas boš po dolgem času slišal/-a, verjamem, da ga že pogrešaš. ☺ ☺ ☺**  Upam, da bo posnetek deloval. Malo se še lovim z vsemi postopki, a se bom potrudila odpraviti napako, če slučajno ne morete datoteke poslušati. Morda boš moral/-a še pritisniti znak za začetek (tisto puščico), da se bo posnetek začetek predvajati.  Pa še to: prosim, če upoštevaš, da so moji zvočni posnetki samo za našo rabo pri pouku in niso namenjeni nadaljnji delitvi brez mojega vnaprejšnjega vedenja.  <https://drive.google.com/file/d/1IGQ5EtOM36MA0zmvvgVvw_a9cms2GP-I/view?usp=sharing> |
| **3. NALOGA**  **V berilu s pomočjo kazala poišči besedilo Anton Aškerc: Kronanje v Zagrebu**  **Pesem preberi najmanj dvakrat.** |
| **4. NALOGA**  **V besedilu je kar nekaj težje razumljivih besed. Poglej njihovo razlago ob robu. Če bo od besed še kaj dodatno nejasno, vprašaj starše, poglej na spletni slovar fran.si, lahko pa pišeš tudi meni.** |
| **5. NALOGA**  **V zvezek naredi spodnji zapis in odgovori na vprašanja**.  **Anton Aškerc: Kronanje v Zagrebu**  Čas dogajanja:  Kraj dogajanja:  Književne osebe:  **Rešitve ti posredujem naslednjič. Prav tako bomo naslednjič nadaljevali s to pesmijo, ko bomo podrobneje analizirali vsebino.** |
| Drugače pa upam, da ste na mirnopeškem koncu dobro in da najdete kaj časa tudi za medsebojno družinsko druženje, sprostitev. Psst, malo te pocukam za rokav. Danes je materinski dan. Dan, ki je vsako leto sicer namenjen mamam, ampak tokrat si tudi očetje zaslužijo objem in kakšno lepo besedo. Verjamem, da se te dni vsi starši po najboljših močeh trudijo tako pomagati pri pouku na daljavo kot zagotoviti vse ostalo najnujnejše, kar potrebujete.    Lep pozdrav tebi in tvoji družini, učiteljica Simona L. S. |